Vi var fire voksne og tre barn fra Norge som bodde fem dager i dette deilige huset. Det var god plass med tre soverom i andre etasje og ett i kjelleren. Da vi kom var sengene oppredd og håndklær lagt frem til alle. Kjøkkenet var godt utstyrt, bl.a. med kaffemaskin for hele kaffebønner.

Hagen var stor og flott. Her var hengekøye og sansegynge i et stort epletre, plen med forballmål, en liten "hytte" for barna og et stort bord hvor vi spiste alle frokoster og noen andre måltider.

Beliggenheten var ideell for oss. Nabolaget er et rolig villastrøk uten trafikkstøy. Likevel er det ikke mer enn fem minutter å gå til en stor dagligvarebutikk (Føtex) og flere spisesteder. Vi prøvde en pizzarestaurant med ekte italiensk steinovn (og ekte italienere) - veldig godt! Ved Føtex var også bussholdeplass hvor det hyppig gikk flere bussruter til sentrum, en tur på ca. en halv time til Rådhusplassen.

Christina og Kieth var svært gode verter. Informasjonen i forkant var veldig god. Og velkomstkurven med en flaske vin overgikk forventningene:-) Underveis i oppholdet hadde vi også noe kontakt pr. SMS for å avklare enkelte praktisk ting. Vi fikk hele tiden raske, hyggelige og gode svar.

Alt i alt var huset perfekt for oss, og vi kommer mer enn gjerne tilbake neste gang vi skal til København.